พอดีเมื่อวานผมได้มีอะไรกับแฟนต่างคนก็ต่างช่วยให้สำเร็จความใคร่ แต่ผมสำเร็จความไคร่ในกางเกง แล้วเปียกผมเลยจับๆแล้วผมลืมว่าผมได้จับจุดที่เปียกข้างนอกกางเกง แล้วสักพักผมไปช่วยแฟนต่อด้วยการนำนิ้วสอดเข้าไปในอวัยวะเพศ แฟนผมจะท้องมั้ยคับ
สวัสดีค่ะ จากเหตุการณ์ดังกล่าวมามีโอกาสตั้งครรภ์ได้น้อยมากๆค่ะ เนื่องจากการตั้งครรภ์มักจะต้องเกิดจากการมีการสอดใส่อวัยวะเพศและมีการหลั่งใน เนื่องจากอสุจิต้องอยู่ในสภาพแวดล้อมที่เหมาะสมทันที และต้องได้แรงส่งจากอวัยวะเพศชายด้วย จึงจะมีโอกาสเข้าไปผสมกับไข่ได้แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์ และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก และไม่ควรใช้วิธีการหลั่งนอกเพราะมีโอกาสผิดพลาดสูง